Uhľovodík

Uhľovodík je organická zlúčenina zložená len z uhlíka a vodíka.

 Rozdelenie 
Tradične sa uhľovodíky delia do skupín podľa druhu väzieb medzi atómami alebo podľa toho, či ich základný uhlíkový reťazec je otvorený (acyklické) alebo uzavretý (cyklické).

 Podľa druhu väzieb 
 alifatické (neobsahujú benzénové jadro)
 nasýtené: alkány, cykloalkány,
 nenasýtené s dvojitými väzbami: alkény, cykloalkény, diény a polyény,
 nenasýtené s trojitými väzbami: alkíny, cykloalkíny,
 aromatické (arény) (obsahujú aspoň jedno benzénové jadro).

Cyklické alifatické uhľovodíky sa nazývajú alicyklické (cykloalifatické).

Najjednoduchším uhľovodíkom je metán, uhľovodík s jedným atómom uhlíka a štyrmi atómami vodíka: CH4. Etán je uhľovodík (presnejšie alkán) pozostávajúci z dvoch atómov uhlíka spojených jednoduchou väzbou, každý s tromi atómami vodíka: C2H6. Propán má tri uhlíkové atómy (C3H8) a bután štyri (C4H10). Ďalej nasleduje pentán (5), hexán (6), heptán (7), oktán (8), nonán (9), dekán (10), undekán (11) a dodekán (12). Tento homologický rad ďalej  pokračuje a líši sa o homologický prírastok CH2, obecný vzorec alkánov je teda CnH2n+2.

 Uhľovodíky a deriváty 
Existujú tri druhy názvoslovia uhľovodíkov: triviálne, čo je najstarší a súvisí s miestom výskytu alebo s vlastnosťami, funkčné skupinové (radikálovo funkčné), ktoré sa skladá z uhľovodíkového zvyšku a názvu funkčnej skupiny, a systematické, definované organizáciou IUPAC.

Chemický názov uhľovodíkov sa môže skladať z predpôn, kmeňa označujúceho počet uhlíkov a koncovky. Predpony môžu byť číslovkové (di, tri, tetra, …) alebo názvoslovné (cyklo- pre uzavretý reťazec, izo- a neo- pre rozvetvený reťazec, alkyl- pre naviazané uhľovodíkové zvyšky). Pestrejší súbor predpôn obsahujú deriváty uhľovodíkov pre označenie funkčných skupín. Slovný základ označujúci počet uhlíkov je buď triviálny (meth-, eth-) alebo vychádza z číslovky. Koncovka vyjadruje chemickú väzbu (-án, -én, -dién, -ín) alebo uhľovodíkový zvyšok (-yl). Pri derivátoch uhľovodíkov sa vyskytujú ďalšie koncovky pre funkčné skupiny.

Pri tvorbe názvu uhľovodíkov je najskôr nutné nájsť najdlhší uhlíkový reťazec s čo najväčším počtom násobných väzieb. Potom je atóm uhlíka očíslovaný tak, aby vznikli čo najmenšie čísla. 

Dvojitá väzba má prednosť pred väzbou trojitou a pred uhľovodíkovým zvyškom. Predpony uhľovodíkových zvyškov s číslom ich pozície sa riadia podľa ich názvu v abecednom poradí. Podobne sú radené i koncovky označujúce typ väzby. Pre rozvetvené uhľovodíky obsahujúce na konci reťazca skupinu (CH3)2CH- je možné použiť predponu izo-, pre skupinu (CH3)3C- predponu neo-.

 Počet atómov C  alkán  alkén  alkín  cykloalkán  cykloalkén  cykloalkín  izoméry  alkoholy  izoalkoholy  karboxylová kyselina 1  metán  neexistuje  neexistuje  neexistuje  neexistuje  neexistuje  neexistuje  metanol  neexistuje  kyselina metánová (mravčia)  2  etán  etén  etín  neexistuje  neexistuje  neexistuje  neexistuje  etanol  neexistuje  kyselina etánová (octová)  3  propán  propén  propín  cyklopropán  cyklopropén  cyklopropín  neexistuje  propanol  izopropanol  kyselina propánová (propiónová)  4  bután  butén  butín  cyklobután  cyklobutén  cyklobutín  izobután  butanol  izobutanol  kyselina butánová (maslová)  5  pentán  pentén  pentín  cyklopentán  cyklopentén  cyklopentín  izopentán  pentanol  izopentanol  kyselina pentánová (valérová)  6  hexán  hexén  hexín  cyklohexán  cyklohexén  cyklohexín  izohexán  hexanol  izohexanol  kyselina hexánová (kapronová)  7  heptán  heptén  heptín  cykloheptán  cykloheptén  cykloheptín  izoheptán heptanol  izoheptanol  kyselina heptánová (enantová)  8  oktán  oktén  oktín  cyklooktán  cyklooktén  cyklooktín  izooktán  oktanol  izooktanol  kyselina oktánová (kaprylová)  9  nonán  nonén  nonín  cyklononán  cyklononén  cyklononín  izononán  nonanol  izononanol  kyselina nonánová (palergónová)  10  dekán  decén  decín  cyklodekán  cyklodecén  cyklodecín  izodekán  dekanol  izodekanol  kyselina dekánová (kaprinová)  11  undekán  undekén  undekín  cykloundekán  cykloundekén  cykloundekín  izoundekán  undekanol  izoundekanol  kyselina undekánová  12  dodekán  dodekén  dodekín  cyklododekán  cyklododekén  cyklododekín  izododekán  dodekanol  izododekanol  kyselina dodekánová (laurová)  13  tridekán  tridekén  tridekín  cyklotridekán  cyklotridekén  cyklotridekín  izotridekán  tridekanol  izotridekanol  kyselina tridekánová  14  tetradekán  tetradekén  tetradekín  cyklotetradekán  cyklotetradekén  cyklotetradekín  izotetradekán  tetradekanol  izotetradekanol  kyselina tetradekánová (myristová)  15  pentadekán  pentadekén  pentadekín  cyklopentadekán  cyklopentadekén  cyklopentadekín  izopentadekán  pentadekanol  izopentadekanol  kyselina pentadekánová (kaprinová)  16  hexadekán  hexadekén  hexadekín  cyklohexadekán  cyklohexadekén  cyklohexadekín  izohexadekán  hexadekanol  izohexadekanol  kyselina hexadekánová (palmitová)  17  heptadekán  heptadekén  heptadekín  cykloheptadekán  cykloheptadekén  cykloheptadekín  izoheptadekán  heptadekanol  izoheptandekanol  kyselina heptadekánová  18  oktadekán  oktadekén  oktadekín  cyklooktadekán  cyklooktadekén  cyklooktadekín  izooktadekán  oktadekanol  izooktadekanol  kyselina oktadekánová (stearová)  19  nonadekán  nonadekén  nonadekín  cyklononadekán  cyklononadekén  cyklononadekín   izononadekán  nonadekanol  izononadekanol  kyselina nonadekánová  20  ikozán  ikozén  ikozín  cykloikozán  cykloikozén  cykloeikozín  izoikozán   ikozanol  izoikozanol  kyselina ikozánová (arachová) 

 Zdroj 

 Uhľovodík